**ZAKON**

**O IZMJENAMA I DOPUNAMA ZAKONA O PRAVIMA BRANILACA I ^LANOVA NJIHOVIH PORODICA**

Član 1.

U članu 8. Zakona o izmjenama i dopunama Zakona o pravima branilaca i članova njihovih porodica ("Službene novine Federacije BiH", br. 33/04, 56/05 i 70/07) dodaje se novi stav 2. koji glasi:

"Za ratne vojne invalide koji imaju utvr|eni stepen invaliditeta ispod 60% mjesečno novčano primanje (osobna invalidnina i ortopedski dodatak) uvjetovano je prihodovnim cenzusom".

Član 2.

Iza člana 8. dodaje se novi član 8a. koji glasi:

"Član 8a.

"Primjena prihodovnog cenzusa počinje od 01.01.2011. godine.

Isplata primanja ratnim vojnim invalidima koji imaju utvrđeni stepen invaliditeta ispod 60%, koje je uvjetovano prihodovnim cenzusom prestaje na dan 31.12.2010. godine, ukoliko do tog datuma korisnik osobne invalidnine ne podnese zahtjev za nastavak isplate.

Nastavak isplate za osobe iz stava 2. ovog člana zavisit će o mogućnosti podnositelja zahtjeva da ispuni uvjete koje nalažu pravila o prihodovnom cenzusu. U slučaju da zahtjev za nastavak isplate bude pozitivno rješen primanje se nastavlja od 01.01.2011. godine.

Zahtjevi za izdavanje potvrde o prihodovnom stanju podnose se nadležnim ustanovama, općine prebivališta korisnika prava, koje su osposobljene za primjenu propisa o prihodovnom cenzusu.

Ustanove koje su osposobljene za primjenu propisa o prihodovnom cenzusu su jedine nadležne da obrađuju zahtjeve za izdavanje potvrde o prihodovnom stanju radi primjene relevantnih propisa o prihodovnom cenzusu".

Član 3.

U članu 19. dodaje se stav 2. koji glasi:

"Ostvarivanje prava na porodi~nu invalidninu i uvećanu porodičnu invalidninu uvjetovano je prihodovnim cenzusom. Ova odredba ne odnosi se na djecu poginulih branilaca do 25 godina života koja su na redovnom školovanju".

Član 4.

Iza člana 19. dodaje se novi član 19a. koji glasi:

"Član 19a.

"Primjena prihodovnog cenzusa počinje od 01.01.2011. godine.

Isplata porodičnih invalidnina i uvećane porodične invalidnine koja je uvjetovana prihodovnim cenzusom prestaje na da 31.12.2010. godine, ukoliko do tog datuma korisnik porodi~ne invalidnine i uvećane porodične invalidnine ne podnese zahtjev za nastavak isplate.

Nastavak isplate će ovisiti o mogućnosti podnositelja zahtjeva da ispuni uvjete koje nalažu pravila o prihodovnom cenzusu. U slučaju da zahtjev za nastavak isplate bude pozitvno riješen primanje se nastavlja od 01.01.2011. godine.

Zahtjevi za izdavanje potvrde o prihodovnom stanju podnose se nadležnim ustanovama općine prebivališta korisnika prava koje su osposobljene za primjenu propisa o prihodovnom cenzusu.

Ustanove koje su osposobljene za primjenu propisa o prihodovnom cenzusu su jedine nadležne da obrađuju zahtjeve za izdavanje potvrde o prihodovnom stanju radi primjene  propisa o prihodovnom cenzusu".

Član 5.

U članu 57. stav 3. mijenja se i glasi:

"Visina osnovice iz člana 12. stav 2. Zakona usklađivat će se sa odredbama Zakona o budžetima u Federaciji BiH."

U članu 57. iza stava 3. dodaje se novi stav  4. koji glasi:

"Za obračun i isplatu mjesečnih novčanih naknada po ovom Zakonu primjenjivat će se koeficijent, u skladu sa Zakonom o budžetima u Federaciji BiH".

Član 6.

Odredbe čl. 1., 2. i 4. ovoga Zakona primjenjivat će se danom stupanja na snagu Zakona o cenzusu za sve budžetske korisnike.

Ukoliko se donese Zakon o cenzusu za sve budžetske korisnike prije 01.01.2011. godine, odredbe iz stava 1. ovoga člana primjenjivat će se od 01.01.2011. godine.

Član 7.

Ovaj Zakon stupa na snagu narednog dana od dana objavljivanja u "Službenim novinama Federacije BiH".

Predsjedavajući
Doma naroda
Parlamenta Federacije BiH
**Stjepan Krešić**, s. r.

Predsjedavajući
Predstavničkog doma
Parlamenta Federacije BiH
**Safet Softić**, s. r.